വിഭാഗീയത: ഏരിയാ കമ്മിറ്റി അംഗത്തെ സി.പി.എം. പുറത്താക്കി കോട്ടയം: വിഭാഗീയപ്രവര്ത്തനം ആരോപിച്ച് സി.പി.എം. കടുത്തുരുത്തി ഏരിയാ കമ്മിറ്റി അംഗത്തെ പാര്ട്ടിയില്നിന്നു പുറത്താക്കി. കുറവിലങ്ങാട് ഏരിയാ കമ്മിറ്റി അംഗം കെ.കെ. ശശികുമാറിനെതിരേയാണു നടപടി. ജില്ലാ സെക്രേട്ടറിയറ്റ് അംഗവും ഏരിയാ കമ്മിറ്റി ഭാരവാഹികളും പങ്കെടുത്ത യോഗത്തിലാണു നടപടി റിപ്പോര്ട്ട് ചെയ്തത്.തദ്ദേശതെരെഞ്ഞടുപ്പില് കുറവിലങ്ങാട്ടും നിയമസഭാതെരഞ്ഞെടുപ്പില് കടുത്തുരുത്തിയിലും സി.പി.എം. നേരിട്ട തോല്വി നടപടിക്കു കാരണമായതായി റിപ്പോര്ട്ടില് പറയുന്നു. കേരളാ കോണ്ഗ്രസിഎംനു വിജയസാധ്യതയമുള്ള മണ്ഡലത്തില് തോല്ക്കാനിടയായ സാഹചര്യം സി.പി.എം. കമ്മിഷന് അന്വേഷിച്ച് റിപ്പോര്ട്ട് നല്കിയിരുന്നു. തദ്ദേശതെരഞ്ഞെടുപ്പില് കുറവിലങ്ങാട് പഞ്ചായത്തിലെ സി.പി.എം. കുത്തക വാര്ഡുകളില് പാര്ട്ടി തോറ്റിരുന്നു. ഒരു വാര്ഡില് വിമതനു ജയിക്കാന് അവസരമൊരുക്കി. ശശികുമാര് താമസിക്കുന്ന വാര്ഡില് പാര്ട്ടി മുന് ലോക്കല് സെക്രട്ടറി പരാജയപ്പെടാനിടയായതു വിഭാഗീയപ്രവര്ത്തനം മൂലമാണെന്നു ലോക്കല് കമ്മിറ്റി പരാതിപ്പെട്ടിരുന്നു. കേരളാ കോണ്ഗ്രസ് എം കുറവിലങ്ങാട് മണ്ഡലം പ്രസിഡന്റ് സിബി മാണി പഞ്ചായത്ത് വാര്ഡില് തോറ്റതും വിഭാഗീയതയുടെ ഫലമായി ചൂണ്ടിക്കാട്ടി. കടുത്തുരുത്തി കാപ്പുന്തലയില് പ്രവര്ത്തിച്ചിരുന്ന ടിസ്കോസ് എന്ന സ്ഥാപനത്തില് 10 വര്ഷം മുമ്ബു നടന്ന മണ്ണെടുപ്പ് ഉള്പ്പെടെയുള്ള വിഷയങ്ങളും പുറത്താക്കലിനു കാരണമായി.കുറവിലങ്ങാട് ലോക്കല് കമ്മിറ്റിയുടെ പരാതി ഏരിയാ കമ്മിറ്റി ചര്ച്ചചെയ്തശേഷം ജില്ലാ കമ്മിറ്റിക്ക് സമര്പ്പിക്കുകയായിരുന്നു. സംസ്ഥാനസമിതിയുടെ അംഗീകാരത്തോടെയാണു നടപടി. കര്ഷകസംഘം ജില്ലാ കമ്മിറ്റി അംഗം, കടുത്തുരുത്തി ഏരിയാ കമ്മിറ്റി പ്രസിഡന്റ് എന്നീ ചുമതലകളും ശശികുമാര് വഹിച്ചിരുന്നു. എസ്.എഫ്.ഐയുടെയും ഡി.വൈ.എഫ്.ഐയുെടയും ജില്ലാ ജോയിന്റ് സെക്രട്ടറിയായും പ്രവര്ത്തിച്ചിട്ടുണ്ട്. 1980മുതല് ഏരിയാ കമ്മിറ്റിംഗമാണ്. 1990ല് തരംതാഴ്ത്തല് നടപടിക്കു വിധേയനായി. പിന്നീട് രണ്ടുതവണ വീതം കുറവിലങ്ങാട് ലോക്കല് സെക്രട്ടറിയും കുറവിലങ്ങാട് ഗ്രാമപഞ്ചായത്തംഗവുമായി തെരഞ്ഞെടുക്കപ്പെട്ടു. പഞ്ചായത്ത് വൈസ് പ്രസിഡന്റുമായിരുന്നു.